LAOAG CITY – Naan-anayen nga naikandado ti opisina ti mayor idiay Bangui, Ilocos Norte tapno masigurado a saan a makastrek ti nasuspenso a mayor a ni Dr. Diosdado Garvida.
Daytoy ket gapu ti panangipilpilit ni Garvida nga agtultuloy a sumrek iti opisina na tapno aramiden na dagiti trabaho na kas mayor ti nasao nga ili agingga a saan a makaipakita ti designation letter ti acting mayor a ni Vice mayor Fidel Cimatu manipud kenni Gov Imee Marcos.
Idi laeng kalman iti oras ti alas tres ket inkandado ti PNP iti ili ti Bangui ti opisina ti mayor tapno malapdan ti nasuspenso a mayor a sumrek ket maliklikan ti aniaman a tensiyon wenno riribuk a posible a mapasamak iti munisipyo.
Malagip a pinatawan ti Sangguniang Panlalawigan ti Ilocos Norte ni Garvida ti innem a bulan nga suspension kalpasan a simmango ti kaso administratibo gapu ti panagpappaputok ken panagtutuk na ti paltog.
Idi Biernes, Nobyembre 14 nagepekto ti nasao a 6-month suspension order ngem saan a kayat nga awaten ni Garvida no sadino a nagturong pay laeng iti flag raising ceremony dagiti empleado ti munisipyo idi Lunes ket ipetpettengna a saan a bumaba iti puwesto na ken birbiruken na iti acting mayor ti designation letter na.
ilo_Latn ilo_Latn ilo_Latn ilo_Latn ilo_Latn